Document ID: /roh_data/filtered/fineweb-2-filterrobots_roh.jsonl.gz/45651

La suprastanza da Zezras ha retratg la dumonda per in credit da 256'000 francs per cuntinuar cun la planisaziun da la sanaziun da la chasa da scola. La vischnanca ha survegnì la pussaivladad da cumprar ina prada da 2'800 meters quadrat sper la scola, uschia ch'i dat l'opziun da construir ina nova scola. Gia avant la radunanza aveva la populaziun inditgà il giavisch d'evaluar questa pussaivladad.
A la cumissiun da planisaziun è alura en consequenza vegnì retratg il mandat per la sanaziun da la chasa veglia da scola, ha ditg il president communal Peter Lang sin dumonda dad RTR. La radunanza communala da Zezras ha approvà in credit supplementar per cuvrir ils custs da la planisaziun fin uss.
Approvà ha la radunanza communala er la revisiun parziala da la planisaziun locala dal svilup dal center sco er in credit per sanar las lingias industrialas dal santeri Rangstrasse.